《水调歌头 其二 寿长兄》
宋代·廖行之

天下伟人物，荆楚号名流。幅员千里，英气磅礴岳南州。

雁峤高千翼轸，石鼓下盘朱府，衮衮应公侯。常记生申旦，明日是中秋。

挈明月，翳翔凤，驷飞虬。东南一尉，何事三载漫淹留。

谈笑洞庭青草，从此阆风阊阖，高处看鳌头。更种阶庭玉，慈母念方稠。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。